Уздоўж праспэкта – ад педінстытута да сярэдзіны плошчы выстраіліся салдаты – у зялёнай форме, у жалезных касках. Людзей гналі на скрыжаваньне ля паштамта і гатэлю “Мінск”. Там таксама былі пашыхтаваныя салдаты – каб людзі не пайшлі па праспэкце ў бок Кастрычніцкай плошчы. У выніку натоўп расьсеклі – частка апынулася перад гатэлем “Мінск”, частка – пайшла ў бок стадыёна “Дынама”, частка – на Карламарла. Калі людзі праходзілі міма салдат, яны крычалі ім “здраднікі”, “мразі”.